Oikeusministeriölle PL 25
00023 VALTIONEUVOSTO

PIRKANMAAN LIITTO
Tampere 20.2.2008
Oikeusmin'stenö
~	2 I. 02. 2008
'3(	00')
~	~~	
fDUS
ESITYS OIKEUSMINISTERIOLLE KARAJAOIKEUSUUDISTUKSEEN LIITTYVIEN TUKIPALVELUJEN HYÖDYNTÄMISESTÄ

Oikeusministeriön asettaman kehittämistyöryhmän mietintö julkaistiin 29.10.2007 ja siinä esitetään mm. käräjäoikeuksien määrän supistamista 25 käräjäoikeuteen vuoden 2010 alusta lukien. Tampereen käräjäoikeuden tuomiopiiristä ehdotetaan lakkautettavaksi Ikaalisten ja Toijalan pääkansliat ja Vammalan ja Oriveden istuntopaikat. Pääkanslia olisi Tampereella ja erilliset istuntopaikat olisivat Mäntässä ja Ikaalisissa. Siirtymä-kauden eli noin kanden vuoden ajan sivukanslia olisi Ikaalisissa ja Toijalassa.

Pirkanmaan osalta oikeusministeriön kehittämistyöryhmän ehdotus maa-kunnan kokoisista tuomiopiireistä on tarkoituksenmukainen, mutta tuomiopiirin sisällä ehdotetut kanslioiden ja istuntopaikkojen vähennykset Pirkanmaalla tarkoittaisivat heikennystä käräjäoikeuksien maakunnalliseen palveluverkkoon ja työpaikkamenetyksiä Etelä-Pirkanmaan seutu-kunnalle ja Luoteis-Pirkanmaan seutukunnalle. Vuonna 2006 Ikaalisten käräjäoikeus työllisti 20,1 henkilötyövuoden ja Toijalan käräjäoikeus 14,1 henkilötyövuoden verran. Tampereen käräjäoikeuden työllistävä vaikutus oli vuonna 2006 yhteensä 129,8 henkilötyövuotta. Työllisyys-vaikutus vuonna 2006 oli yhteensä 164 henkilötyövuotta.

Valtion paikallis- ja aluehallinnossa on viime vuosina toteutettu ja parhaillaan on myös vireillä useita muutoksia, jossa suuntauksena on suurempien alueellisten yksiköiden muodostaminen ja tehtävien uudelleen organisointi. Muutoksia on jo toteutettu mm. työvoimahallinnossa, vero-hallinnossa, maistraateissa ja syyttäjälaitoksessa. Useista eri uudistuksista johtuvat valtionhallinnon työpaikkojen menetykset kohdistuvat usein maakunnan reuna-alueiden seutukunnille.

Virastoissa ja palvelupisteissä, joita valtion alue- ja paikallishallinnon uudistamisen yhteydessä ollaan lopettamassa, on ammattitaitoista työ-voimaa monipuolisiin palvelutehtäviin. Olisi tarkoituksenmukaista ja
PIRKANMAAN LIITTO • Nalkalankatu 12 • PL 76 33201 TAMPERE • Puh. (03) 248 1111 • Faksi (03) 248 1250
COUNCIL OF TAMPERE REGION • Nalkalankatu 12 • P.O.Box 76 FIN-33201 TAMPERE FINLAND • Tel. +358 3 248 1111 • Fax 358 3 248 1250

PIRKANMAAN LIITTO
mm. alueellistamisen periaatteiden mukaista osoittaa näille paikkakunnille korvaavia toimintoja, esimerkiksi lakkautettaviksi esitettävien Ikaalisten ja Toijalan käräjäoikeuksien kansliahenkilöstölle. Sellaisiksi soveltuisivat mm. valtion alueellistamisohjelman mukaiset palvelukeskustehtävät. Näin vältyttäisiin työpaikkojen menetyksiltä paikkakunnilla, joilla työllisyystilanne muutoinkin on vaikea, ja vältettäisiin ammattityövoiman tarve hakeutua töihin muualle, mikä edelleen heikentää aluekeskus-ten voimavaroja.

Käräjäoikeuksia koskevan uudistuksen periaatteena tulee myös olla, että turvataan kansalaisten tarvitsemien palvelujen saatavuus kohtuuetäisyydeltä, vaikka hallinnollisia toimintoja keskitetäänkin.

Edellä todetun perusteella Pirkanmaan liitto esittää kannanottonaan oikeusministeriölle,

että käräjäoikeusuudistuksen yhteydessä varmistetaan kansalaisten tarvitsemien palvelujen saatavuus kohtuuetäisyydeltä, ja

että käräjäoikeusverkoston supistamisen yhteydessä selvitetään mandollisuudet käräjäoikeuksien kanslioiden lakkautuksesta aiheutuvien työpaikkamenetysten korvaamiseen sijoittamalla soveltuvia toimintoja Ikaalisiin ja Akaaseen.

Lisätietoja antaa edunvalvontajohtaja Pentti Hämäläinen, 0500 639 625, pentti.hamalainen@pirkanmaa.fi.

PIRKANMAAN LIITTO Maakuntaj ohtaj a Hallintojohtaja